hotchpotch/miracl-hf-unified huggingface dataset:
পর্তুগীজ রন্ধনশৈলী
পর্তুগীজ রন্ধনশৈলী আটলান্টিক বিধৌত হওয়া সত্ত্বেও অনেকটাই ভূমধ্যসাগরীয় প্রভাবে প্রভাবিত। পর্তুগীজ রন্ধনশৈলী সামুদ্রিক খাদ্যের জন্য বিখ্যাত। পর্তুগালের সাবেক উপনিবেশিকতার প্রভাবও কিছুটা রয়েছে। বিশেষ করে বিভিন্ন প্রকার মশলার ব্যবহার। পর্তুগীজ রন্ধনশৈলীর অন্যতম ভিত্তি হচ্ছে জলপাই তেল যা রান্নায় এবং খাবারের স্বাদ বাড়ানো উভয় কাজে ব্যবহার করা হয়।
পর্তুগীজ সকালের নাস্তায় থাকে সদ্য তৈরি রুটি যা ঘি, হ্যাম, পনীর অথবা জ্যাম দিয়ে পরিবেশিত হয়। সংগে থাকে কফি, দুধ, চা কিংবা গরম চকলেট। সকালের নাস্তায় ছোট এস্প্রেসো কফি পর্তুগালে খুবই জনপ্রিয়। এই কফি বাড়িতে তৈরি করা হয় এবং শহরের ক্যাফে গুলোতে পাওয়া যায়। মিষ্টি প্যাস্ট্রিও জনপ্রিয়।
দুপুরের খাবার বেলা একটা থেকে তিনটার মধ্যে এবং রাতের খাবার রাত আটটার পরে পরিবেশিত হয়। দুপুর এবং রাতের খাবারে সাধারণত স্যুপসহ তিন পদের খাবার থাকে। সাধারণ পর্তুগীজ স্যুপ হচ্ছে কালডো ভার্ডে যা আলু এবং চোরিকো নামে মশলাদার পর্তুগীজ সসেজ দিয়ে তৈরি করা হয়। মাছের পদের মধ্যে বাকালহাউ নামে নোনা কর্ড মাছ জনপ্রিয়। ছাগল, ভেড়া এবং গরুর দুধ থেকে বহুপদের পনির তৈরি করা হয়।
পর্তুগীজরা সমুদ্রমুগামী জাতি। তাদের মৎসশিল্প উন্নত এবং তার প্রতিফলন ঘটে তাদের মাছ ও সামুদ্রিক খাবার গ্রহণের পরিমাণে। তারা ইউরোপের মধ্যে সর্বোচ্চ এবং পৃথিবীর মধ্যে চতুর্থ মাছ ভক্ষণকারী দেশ। মাছ গ্রিল, সিদ্ধ, ভাজা, কড়াভাজা, ঝোল, ঝলসানো ইত্যাদিভাবে পরিবেশন করা হয়। পর্তুগালে বাকালহাউ (কড) মাছ সবথেকে বেশী খাওয়া হয়। বলা হয়ে থাকে সেখানে কড মাছ রান্নার ৩৬৫টি নিয়ম বা প্রণালী আছে। প্রতিদিনের জন্য একটি করে রেসিপি। শুটকি কড মাছ এবং নোনা কড মাছ প্রায়শই খাওয়া হয়। উত্তর আটলান্টিকে পর্তুগীজদের মাছ ধরার ঐতিহ্য রেফ্রিজারেটর আবিষ্কারের বহু আগেই শুরু হয়। তাই শুকনো বা নোনা মাছ রান্নার পূর্বে দুধ বা পানিতে ভিজিয়ে রাখার ঐতিহ্য আছে। সব থেকে সহজ মাছ রান্নাটিও জলপাই তেল সাদা ওয়াইন ভিনেগার স্বাদ দেওয়া হয়।
পর্তুগাল পনের শতক থেকে কড মাছ ধরা ও ব্যবসায় নিয়োজিত আছে। তাদের রন্ধনশিল্পে কড মাছ গুরুত্বপূর্ণ স্থান দখল করে আছে। অন্যান্য জনপ্রিয় সামুদ্রিক খাবারের মধ্যে আছে সার্ডিন, অক্টোপাস, স্কুইড, কাটলফিশ, কাঁকড়া, চিংড়ি এবং মলাস্কার বিভিন্ন খোলসযুক্ত প্রানী ইত্যাদি। আলু, টমেটো এবং পেঁয়াজের সাথে বিভিন্ন মাছ ও শেলফিশ মিশিয়ে ক্যাল্ডেইরাডা নামে স্ট্যু তৈরি করা হয়।
গ্রামীন অঞ্চলের বিক্রির জন্য সার্ডিন মাছ ব্রাইন দ্রবণে (ঘন লবন পানি) সংরক্ষণ করা হত। পরবর্তীতে পর্তুগীজ উপকূল জুড়ে সার্ডিন ক্যানারি গড়ে ওঠে। উত্তর পর্তুগালে সূর্যালোকে রে মাছ শুকানো হয়। পর্তুগালে ক্যানজাত টুনা মাছ সহজপ্রাপ্য। আলগার্ভের পানিতে টুনা মাছ পাওয়া যায়। আটলান্টিক থেকে ভূমধ্যসাগরে আসা যাওয়ার পথে পর্তুগালের দক্ষিণ উপকূল অতিক্রমের সময় পাতা জালে প্রচুর পরিমান টুনা মাছ ধরা পড়ে। মাদেইরা এবং আলগার্ভে সতেজ টুনা মাছ খাওয়া হয়। সেখানকার স্থানীয় কুইজিনে টুনা মাছের স্টেক খুবই গুরুত্বপূর্ণ খাবার।
একদা পর্তুগালের বিশাল সাম্রাজ্য ছিলো। বিভিন্ন অঞ্চলে ছিলো পর্তুগালের উপনিবেশ। তাই পর্তুগীজ রন্ধনশৈলীর প্রভাব উভমুখী। ব্রাজিলীয় রন্ধনশৈলীর একটা বড় অংশ জুড়ে আছে পর্তুগীজ রন্ধনপ্রণালী।
চন্দ্রশেখর মহাদেব মন্দির
চন্দ্রশেখর মহাদেব মন্দির ভারতের ওড়িশা রাজ্যের রাজধানী ভুবনেশ্বরের পটিয়া গ্রামে অবস্থিত একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। মন্দিরটি একটি ব্যক্তিগত সম্পত্তি কিন্তু একই সময়ে বহু মানুষ দ্বারা স্থাপিত।
আনুমানিক আঠারো শতকে মন্দিরটির স্থাপনের কাজের পরিসমাপ্তি ঘটে। স্থাপত্য বৈশিষ্ট্য এবং ভবন নির্মাণের উপকরণ থেকে এই ধারনা উদ্ভূত। মন্দিরটির সাথে প্রচুর সাংস্কৃতিক তাৎপর্য যুক্ত রয়েছে। এখানে বেদোসা ও সংক্রান্তীর মতো ধর্মীয় অনুষ্ঠানাদী পালিত হয়। পটিয়া গ্রাম মঙ্গলিক ট্রাস্ট বোর্ডও এই মন্দিরটির সাথে যুক্ত।
উত্তর এবং দক্ষিণে আবাসিক ভবন, পশ্চিমে চারণভূমি এবং পূর্বে একটি কংক্রিটের সভাকক্ষ দ্বারা মন্দিরটির চতুর্পাশ্ব পরিবেষ্টিত।
মন্দিরটিতে একটি চূড়া (গোপুরম) এবং চূড়ার সামনে একটি সিমেন্টের তৈরি কংক্রিটের সভাকক্ষ রয়েছে যেটি জগমোহন হিসেবে ব্যবহৃত হয়। উর্ধমুখে, চূড়াটিতে পীঠের ক্রম হচ্ছে বাদা, গণ্ডী এবং মস্তক, যা নিম্ন হতে শীর্ষ পর্যন্ত উচ্চতায় ৪.৮০ মিটার। মন্দিরের বাদার উচ্চতার পরিমাপ ১.৭৫ মিটার। গণ্ডির পরিমাপ ১.৫৫ মিটার এবং মস্তকের উচ্চতার পরিমাপ ১.৫০ মিটার। মন্দিরের কপাটবন্ধক একটি আলংকারিক নিদর্শন। এদের পরিমাপ হলো ১.২০ মিটার × ০.৫১ মিটার। ভবন তৈরীতে ব্যবহৃত হয়েছে ললচে কর্দম মৃত্তিকা। এতে নির্মাণ কৌশল হিসাবে ব্যবহৃত হয়েছে সিমেন্ট প্লাস্টারের সাথে এ্যাশলার চাদোয়া পদ্ধতি এবং এখানে কলিঙ্গ স্থাপত্য শৈলী রয়েছে।
কৈয়ারবিল ইউনিয়ন
কৈয়ারবিল ইউনিয়ন নামে কক্সবাজার জেলায় আলাদা দুইটি ইউনিয়ন পরিষদ রয়েছে।
কৈয়ারবিল ইউনিয়ন দ্বারা যা যা বুঝানো যেতে পারে:
জাফরুল্লাহ চৌধুরী
মোঃ জাফরুল্লাহ চৌধুরী (জন্ম: ২৭ ডিসেম্বর ১৯৪১) একজন প্রখ্যাত বাংলাদেশী চিকিৎসক, রাজনৈতিক ব্যক্তিত্ব এবং মুক্তিযোদ্ধা। তিনি “গণস্বাস্থ্য কেন্দ্র” নামক স্বাস্থ্য বিষয়ক এনজিওর প্রতিষ্ঠাতা। ১৯৮২ সালে প্রবর্তিত বাংলাদেশের ‘জাতীয় ঔষধ নীতি’ ঘোষণার ক্ষেত্রে তিনি গুরুত্বপূর্ণ ভূমিকা পালন করেন।
জাফরুল্লাহর জন্ম ১৯৪১ সালের ২৭ ডিসেম্বর চট্টগ্রাম জেলার রাউজানে। ঢাকার বকশীবাজারের নবকুমার স্কুল থেকে মেট্রিকুলেশন এবং ঢাকা কলেজ থেকে ইন্টারমিডিয়েট উত্তীর্ণের পর তিনি ১৯৬৪ সালে ঢাকা মেডিকেল কলেজ থেকে এমবিবিএস এবং ১৯৬৭ সালে বিলেতের রয়্যাল কলেজ অব সার্জনস থেকে এফআরসিএস প্রাইমারি পরীক্ষায় উত্তীর্ণ হন।
বিলেতের রয়্যাল কলেজ অব সার্জনস-এ এফআরসিএস পড়াকালীন বাংলাদেশের স্বাধীনতা যুদ্ধ শুরু হলে তিনি চূড়ান্ত পর্ব শেষ না-করে লন্ডন থেকে ভারতে ফিরে এসে মুক্তিযুদ্ধে অংশ নেয়ার নিমিত্তে আগরতলার মেলাঘরে প্রশিক্ষণ কেন্দ্র থেকে গেরিলা প্রশিক্ষণ নেন এবং এরপরে ডা. এম এ মবিনের সাথে মিলে সেখানেই ৪৮০ শয্যাবিশিষ্ট “বাংলাদেশ ফিল্ড হাসপাতাল” প্রতিষ্ঠা ও পরিচালনা করেন। তিনি সেই স্বল্প সময়ের মধ্যে অনেক নারীকে প্রাথমিক স্বাস্থ্য জ্ঞান দান করেন যা দিয়ে তারা রোগীদের সেবা করতেন এবং তাঁর এই অভূতপূর্ব সেবাপদ্ধতি পরে বিশ্ববিখ্যাত জার্নাল পেপার “ল্যানসেট”-এ প্রকাশিত হয়।
জনসংখ্যা নিয়ন্ত্রণের ক্ষেত্রে অনন্য অবদানের স্বীকৃতি স্বরূপ তিনি ১৯৭৭ সালে স্বাধীনতা পুরস্কার লাভ করেন। এছাড়াও তিনি ফিলিপাইন থেকে রেমন ম্যাগসাইসাই (১৯৮৫) এবং সুইডেন থেকে বিকল্প নোবেল হিসাবে পরিচিত রাইট লাভলিহুড (১৯৯২), মার্কিন যুক্তরাষ্ট্রের বার্কলি বিশ্ববিদ্যালয় থেকে ‘ইন্টারন্যাশনাল হেলথ হিরো’ (২০০২) এবং মানবতার সেবার জন্য কানাডা থেকে সম্মানসূচক ডক্টরেট ডিগ্রি পেয়েছেন।
চক্রেশ্বরী শিব মন্দির
চক্রেশ্বরী শিব মন্দিরটি ১০ থেকে ১১ খ্রিস্টাব্দে নির্মিত একটি জীবন্ত হিন্দু মন্দির, যা হাটিয়াতুনি লেন, রাজারাণী কলোনি, ভুবনেশ্বর, উড়িষ্যাতে। মন্দিরটিতে শিবকে প্রধান দেবতা হিসাবে পূজা করা হয় এবং মন্দিরটিও তার উদ্দেশ্বে উৎস্বর্গীত। দেবতা, লিঙ্গটি একটি ঘরের ভিতরে অবস্থিত একটি বৃত্তাকার বেদির ভিতরে। মন্দিরটির পূর্ব ও উত্তর দিকের ব্যক্তিগত আবাসিক ভবন এবং পশ্চিমে চক্রেশ্বরী ট্যাংক দ্বারা ঘিরে রয়েছে। এটি হল মন্দিরটি অত্যন্ত গুরুত্বের বিষয়, যেমন এখানে শিবরাত্রি, দিওয়ালি, শংক্ররাত্রি প্রভৃতি আনুষ্ঠানের রীতিনীতি রয়েছে। এছাড়াও এই মন্দির অনুষ্ঠানের জন্য একটি পবিত্র স্থান, রুদ্রাবভিষেক, চন্দ্রহবভিশেক একটি উদ্দেশ্য হিসাবে কাজ করে।
মন্দির একটি নিচু ভিতের উপর দাঁড়িয়েছে। পরিকল্পনায়, মন্দিরের একটি উদ্যান এবং একটি পুনর্নবীকরণের সম্মুখভাগ বারান্দা রয়েছে। ভিমানা (মন্দির) হল পঞ্চরথ এবং সম্মুখ পোর্চ। বর্ধিতকরণে, পরিমাপের রেখাগুলি পঞ্চভূম থেকে কালস পর্যন্ত বিস্তৃত হয়। নীচে থেকে উপরে, মন্দির একটি বাডা, গদি এবং মস্তক আছে মন্দিরের তিনগুণ বিভাজনের সাথে মন্দিরটিতে ট্রাইংগাবাডা রয়েছে। নীচের অংশে, পলাভূজের ছয়টি মৌসুম খুর, কুঁড়া, পটা এবং বসন্ত।
" লালাতাবিমভা ", চারটি হাত যুক্ত প্রভু গণেশ যা গজ-লক্ষ্মীর স্বাভাবিক স্থানে পাওয়া যায়। এটি ভুবনেশ্বরের মন্দিরের ব্যতিক্রম গুলির একটি। কালারহাঙ্গায় আরেকটি প্রস্থান দেখা যায় যেখানে " লাঠিটিব্বা " উভয় গণেশ এবং সরস্বতী ছবিগুলির মধ্যে রয়েছে। মন্দিরের সামনে, পার্বত্য এবং কার্টিক্য এবং মন্দিরের দক্ষিণ দিকের একটি 'অমলাক' পাথরের মূর্তি আছে।
দরজা বন্ধনী বা কপাট গুলি তিনটি উল্লম্ব ব্যান্ড সাথে সজ্জিত করা হয় যেমন "পুষ্পা শাক ", "নরা" ', "শাক" এবং "পাতার ছক"। লালাতাবিম্বা-এ চারটি হাত যুক্ত গণেশ পাহাড়ি ইদুরের উপরে বসে একটি কুলুঙ্গির মধ্যে রয়েছে। দরজার পাশে দুভারপালা রয়েছে। নিখোঁজ দুইজন সশস্ত্র " সাভিতে " "দেরহামলা " তাদের ডান হাতে ত্রিপল্য এবং বাম হাতে "বরদা " ধারণ করে। দরজার বন্ধনী বা কপাটের উপরে আলংকারিক গুলি সুন্দরভাবে নবগরাসের সাথে নক্ষত্রগুলির মধ্যে সুন্দরভাবে সজ্জিত। সূর্য তার হাতে পদ্ম রাখে, রহু অর্পচন্দ্র ধারণ করে এবং কেতু সাপের লেজ দিয়ে।
শিশুপালগড়
শিশুপালগড় ভারতের ওড়িশা রাজ্যের খুরদা জেলায় অবস্থিত দূর্গ ধ্বংসাবশেষ। এটা ভারতের অন্যতম সংরক্ষিত প্রাক ঐতিহাসিক দূর্গ।
ভারতের ওড়িশা রাজ্যের ভুবনেশ্বরের কাছে প্রাচীন নগরী শিশুপালগড় আবিষ্কৃত হয়। শিশুপালগড় জাতীয়ভাবে সংরক্ষিত সৌধ। প্রথম দিককার খননে প্রাপ্ত প্রত্নতত্ত্বীয় নিদর্শনাদি থেকে বি.বি. লাল এই সিদ্ধান্ত প্রদান করেন যে মন্দিরটি খ্রিস্টপূর্ব ৩য় শতক থেকে খিস্টপরবর্তী ৪র্থ শতক পর্যন্ত সমৃদ্ধ ছিলো। শহরটিতে ২০ থেকে ২৫ হাজার মানুষের জনবসতি ছিলো। প্রত্নতত্ত্ববিদগণ দূর্গ এলাকার ৪.৮ কিলোমিটার পরিসীমার মধ্যে জিয়োফিজিক্যাল জরীপ, নিয়মতান্ত্রিক ভূপৃষ্ঠ সংগ্রহ এবং খনন চালান। নির্দিষ্ট ধারণায় পৌছতে তারা প্রতিটি বাড়ি এবং স্থাপনা নিয়ে গবেষণা করেন। তবে অনেকের মতে শহরে একটা অংশে খনন চালিয়ে শহরের জনগোষ্ঠীর সংখ্যা সম্পর্কে মন্তব্য করা খুবই তাড়াতাড়ি হয়ে যায়।
১৯৪৮ সালে বি.বি. লালের নেতৃত্বে প্রথম উৎখনন হয় স্থানটিতে। ২০০১ সালে একটি আমেরিকান ভারতীয় দল একত্রে কাজ করে। ২০০৫ সালে দক্ষিণে অংশের ভূমিতে রাডার প্রবেশ করানো হয়। লেজার স্ক্যানারের মাধ্যমে দূর্গের মধ্যাংশে ত্রিমাত্রিক ১৯ কলামের স্থাপত্যের সন্ধান পাওয়া যায়। এটা ছিলো বাধাপ্রাপ্ত এবং অসম্পূর্ণ। জাউগড়ের সাথে তুলনায় শিশুপালগড়ের ভূপৃষ্ঠের এলাকা অনেক বেশী। শিশুপালগড় ভারতের সর্বোচ্চ পরিচিত দূর্গ। তবে প্রাক বসতি স্থাপনা সম্ভবত দূর্গ ছিলো না।
প্রথম খননের সময়ে স্থানটি পুরোই জঙ্গলাকীর্ণ ছিলো। প্রাচীন শহরের অধিকাংশ জমি বর্তমানে ব্যক্তিমালিকানাধীন যা প্রত্নতাত্ত্বিক গবেষণার ক্ষেত্রে বাধা সৃষ্টি করে। জাতীয়ভাবে সংরক্ষিত হওয়ার সময় থেকে এটা ভারতের প্রত্নতাত্ত্বিক গবেষণার অধীনে রয়েছে। ২০০৫ সালে একটি ইন্দো-জার্মান দল জাতীয়ভাবে সংরক্ষিত স্থানটিতে অবৈধ ভবনের ব্যাপারে তথ্য সংগ্রহ করে। ২০০২ সাল থেকে বাৎসরিক উপগ্রহ চিত্র থেকে জানা যায় ২০১০ সাল পর্যন্ত অবৈধ বাড়ি তৈরীর সংখ্যা বিশেষ করে উত্তর পশ্চিমাংশে বৃদ্ধি পায়। প্রথমে মালসামানা জড় করা হয়। এরপর দেয়াল তুলে স্থান সংশ্লিষ্ট দাপ্তরিকদের কোনপ্রকার প্রতিক্রিয়ার পূর্বেই দ্রুত ভবন দাঁড় করিয়ে ফেলা হয়। ২০১০ সাল থেকে নির্মাতাগণ দক্ষিণ শহরের সীমানাপ্রাচীরের মধ্যেই নির্মাণ শুরু করে কিন্তু দাপ্তরিকদের তরফ থেকে কোনপ্রকার প্রতিক্রিয়া দেখা যায়নি।
সুপরিচিত ঐতিহাসিক করুনা সাগর বেহারা স্থানটির সংরক্ষণ নিয়ে খুবই উদ্বেগ প্রকাশ করেন। তিনি বলেন “১৯৪০ সালের উৎখননে প্রাপ্ত স্বর্ণমুদ্রা এবং টেরাকোটার মৃৎশিল্প হারিয়ে যাওয়া খুবই লজ্জার কথা”।
গেট টুগেদার (গান)
গেট টুগেদার আমেরিকান সঙ্গীত শিল্পী ম্যাডোনা-এর দশম অ্যালবাম কনফিউশন অন আ ডান্স ফ্লোর-এর একটি গান। এই গানটি ২০০৬ সালের ৬ জুন অ্যালবামের তৃতীয় গান হিসেবে মুক্তি পায়। মুক্তির পরে গানটি ব্যাপক প্রশংসিত হয় এবং বাণিজ্যিকভাবেও সফলতা লাভ করে।
গেট টুগেদার গানটি রচনা করেছেন ম্যাডোনা সহ চারজন গীতিকার। সর্বপ্রথম কনফিউশন অন আ ডান্স ফ্লোর অ্যালবামের তৃতীয় গান হিসেবে জাম্প গানটি গ্রহণ করা হয়। কিন্তু তারপরে জাম্প গানকে চতুর্থ এবং এই গানটিকে তৃতীয় গান হিসেবে মুক্তি দেওয়া হয়। গানটি মুক্তি পায় ৬ জুন ২০০৬ তারিখে।
বাংলাদেশ ফিল্ড হাসপাতাল
বাংলাদেশ ফিল্ড হাসপাতাল হলো অস্থায়ী বাংলাদেশ সরকারের সরাসরি ব্যবস্থাপনায় পরিচালিত একটি এবং একমাত্র স্বাস্থ্য সেবা প্রদানকারী প্রতিষ্ঠান। এটি ১৯৭১ সালে বাংলাদেশের স্বাধীনতা যুদ্ধ চলাকালীন ভারতের ত্রিপুরা রাজ্যের মেলাঘরে প্রতিষ্ঠা করা হয়।
এই প্রতিষ্ঠানটির সাথে প্রতিষ্ঠাতা হিসাবে যুক্ত ছিলেন ডা. মোঃ আব্দুল মবিন এবং ডা. জাফরুল্লাহ চৌধুরী। সেক্টর-২ এর অধীনে সেখানের কমান্ডিং অফিসারের দায়িত্ব পালন করতেন ডা. ক্যাপ্টেন সিতারা রহমান, বীর প্রতীক। এছাড়াও এখানে স্বেচ্ছাসেবী হিসাবে যুক্ত ছিলেন সুলতানা কামাল।
বাংলাদেশ ফিল্ড হাসপাতালের কমান্ডিং অফিসারের দায়িত্বে থাকা ডা. ক্যাপ্টেন সিতারা রহমান বাংলাদেশের স্বাধীনতা যুদ্ধে অনন্য অবদানের জন্য বাংলাদেশ সরকার কর্তৃক “বীর প্রতীক” উপাধীতে ভূষিত হয়েছেন।
মির্জাখীল উচ্চ বিদ্যালয়
বাংলাদেশের চট্টগ্রাম জেলার সাতকানিয়া উপজেলার একটি শিক্ষা প্রতিষ্ঠান।
বিদ্যালয়টি চট্টগ্রাম জেলার সাতকানিয়া থানার সোনাকানিয়া ইউনিয়নের মির্জাখীল গ্রামে অবস্থিত।
স্থানীয় বিশিষ্ঠ শিক্ষানুরাগী ব্যক্তিত্ব মরহুম অধ্যাপক আবদুর রউফ চৌধুরী স্থানীয় প্রাথমিক বিদ্যালয়ের জরাজীর্ণ ভবনের একটি কক্ষে ২০/২৫ জন ছাত্র/ছাত্রী নিয়ে ১৯৬৪ সালে ৬ষ্ঠ শ্রেণীর পাঠদান শুরু করেন। স্থানীয় তিনজন শিক্ষক উক্ত পাঠদানে অংশ গ্রহণ করেন। এভাবে ৮ম শ্রেণী পর্যন্ত ক্লাস চালু করেন। ১৯৬৫ সালে নিম্নমাধ্যমিক বিদ্যালয়ে স্বীকৃতি লাভ করে। ১৬ বছর অতিক্রান্ত হওয়ার পর উচ্চ মাধ্যমিক বিদ্যালয়ে রূপান্তরিত করার উদ্দেশ্য অত্র বিদ্যালয়ের প্রধান শিক্ষক জনাব আব্দুল মতিন চৌধুরী সহ শিক্ষানুরাগী সর্বজনাব মরহুম আবদুর রউফ চৌধুরী, জনাব ফররুখ আহমদ চৌধুরী, জনাব আমানুল হক চৌধুরী, জনাব কামাল উদ্দীন চৌধুরী,জনাব হাবিব উল্লাহ চৌধুরী, মাষ্টার নুরুল আলম সহ অনেকে উল্লেখযোগ্য ভূমিকা পালন রাখেন। পর্যায়ক্রমে কক্সবাজার জেলার চকরিয়া উপজেলার মুহাম্মদ বজলুল করিম কে উক্ত সদস্যরা স্কুলটা উচ্চ বিদ্যালয় গড়ার ব্যাপারে অনুরোধ করলে উনি ১২/০৭/১৯৮২ ইং সনে প্রধান শিক্ষক হিসাবে যোগদান করেন এবং যোগদানের পর থেকে কুমিল্লা মাধ্যমিক ও উচ্চ মাধ্যমিক শিক্ষা বোর্ডে পাঠদানের অনুমতি ও স্বীকৃতি লাভ করে। উনার কঠোর পরিশ্রমের ফলস্বরুপ বিদ্যালয়টি ধীরে
ধীরে উন্নতির শিখরে ধাবিত হয়।
বিদ্যালয়টি পরিচালনার জন্য জনাব কুতুবউদ্দিন চৌধুরীকে সভাপতি করে১০ সদস্যের একটি পরিচালনা পর্ষদ রয়েছে।
এ বিদ্যালয়ের প্রধান শিক্ষক জনাব মোহাম্মদ রওশন আলী চৌধুরী।এছাড়াও এ বিদ্যালয়ে আরও ১১জন শিক্ষক-শিক্ষিকা কর্মরত আছেন।
এ বিদ্যালয়ে দুই তলা বিশিষ্ট দুইটি ভবন রয়েছে।এছাড়াও এ বিদ্যালয়ে তিনটি বিজ্ঞানাগার(পদার্থ,রসায়ন ও জীব), একটি শেখ রাসেল ডিজিটাল কম্পিউটার ল্যাব রয়েছে।
অত্র বিদ্যালয়টির আকৃতি দেখতে ইংরেজি L বর্ণের মতো।এছাড়াও বিদ্যালয়টিতে ১৯৫২ এর ভাষাসৈনিক ও ১৯৭১ এর শহীদদের স্মরণে রয়েছে একটি শহীদ মিনার।
বিদ্যালয়টিতে প্রধান শিক্ষকের জন্য আলাদা কার্যালয় রয়েছে।
এ বিদ্যালয়ে বর্তমানে বিভিন্ন ধরনের সহ-শিক্ষা কার্যক্রম চালু আছে।
ইত্যাদি
এছাড়াও বিদ্যালয়টির ছাত্র - ছাত্রীবৃন্দ বিভিন্ন আন্তঃস্কুল প্রতিযোগিতায় ও অংশগ্রহণ করে থাকে।
বিদ্যালয়টিতে একটি গ্রন্থাগার রয়েছে,যেটি বিশ্ব সাহিত্য কেন্দ্রের সাথে সম্পৃক্ত।
বিদ্যালয়টিতে একটি খেলার মাঠ রয়েছে,যেখানে প্রতিদিন প্রাত্যহিক সমাবেশ অনুষ্ঠিত হয়।
এ বিদ্যালয়ে বর্তমান ফলাফল প্রায় ৯০%
ভারতেশ্বর মন্দির
ভারতেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে অবস্থিত ৫ম শতকের একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। ধর্মীয় অনুষ্ঠানাদি, যেমনঃ শিবরাত্রি, এখানে উদ্‌যাপিত হয়। এই মন্দিরটি কল্পনা চক থেকে লিঙ্গরাজ মন্দিরের অভিমুখী রাস্তার বাম দিকে এবং রামেশ্বর মন্দিরের ঠিক বিপরীতে অবস্থিত। মন্দিরটিতে কলিঙ্গান ক্রমের একটি রেখা চূঁড়া আছে। এটি অদ্যাবধি টিকে থাকা ওড়িশার প্রাচীনতম মন্দিরগুলির একটি।
৬ষ্ঠ শতকে শৈলদভব শাসনামলে মন্দিরটি প্রতিষ্ঠিত হয়। বর্তমানে রাজ্যের প্রত্নতত্ত্ব বিভাগ এর উন্নয়নে কাজ করছে।
কলিঙ্গীয় ধাঁচে রেখা বিমানে মন্দিরটি প্রতিষ্ঠিত হয়। মূল মন্দিনের নিকটে অবস্থিত লহ্মণভারা মন্দিরের দেয়ালে এবং এর স্থাপনার ধরণ দেখে ধারণা করা হয়েছে মন্দিরটির প্রতিষ্ঠাকাল ৬ষ্ঠ খ্রিস্টাব্দ হতে পারে।
আব্দুল হামিদ খান (জেনারেল)
আব্দুল হামিদ খান পাকিস্তান সেনাবাহিনীর একজন জেনারেল ছিলেন এবং তিনি ১৯৭১ সালের পাক-ভারত যুদ্ধ সময়কালের প্রধান সেনা কর্মকর্তা হিসেবে দায়িত্ব পালন করেন।
হামিদের জন্ম ১৯১৭ সালের ২৯ এপ্রিল। তিনি ইন্ডিয়ান মিলিটারি একাডেমী, দেহরাদুন এ অধ্যায়ন করে ১৯৩৯ সালের ১৫ জুলাই ব্রিটিশ ভারতীয় সেনাবাহিনীর সমারসেট লাইট ইনফ্যান্ট্রি রেজিমেন্টে অস্থায়ীভাবে কমিশনপ্রাপ্ত হন, ১১ আগস্ট ১৯৩৯ তারিখ থেকে তার কাজকর্ম শুরু হয়, তাকে স্থায়ী কমিশন দেওয়া হয়েছিলো ১৭ দিন পর অর্থাৎ ২৮ তারিখে। ১৯৪০ সালের ২৮ নভেম্বর তিনি লেফটেন্যান্ট এবং পরের মাসের ২৩ তারিখে তিনি অস্থায়ী ক্যাপ্টেন পদবীতে পদোন্নতি পান। তাকে ১০ম বেলুচ রেজিমেন্টে (বর্তমানে বৃহৎ বেলুচ রেজিমেন্ট) বদলী করা হয় ১৯৪২ সালের অক্টোবরে, তিনি ওটির ৩য় ব্যাটেলিয়নে নিয়োগ পেয়েছিলেন।
১৯৪৪ সালের ফেব্রুয়ারী মাসের ৩ তারিখ তাকে স্থায়ী ক্যাপ্টেন এবং অস্থায়ী মেজর পদে উঠানো হয়। ১৯৪৫ সালের ১৫ আগস্ট থেকে ১৮ অক্টোবর পর্যন্ত তিনি ভারপ্রাপ্ত লেফটেন্যান্ট কর্নেল ছিলেন। তিনি এরই মধ্যে স্টাফ কলেজ কোর্স সম্পন্ন করে ফেলেছিলেন।
১৯৪৭ সালের ১৪ আগস্ট পাকিস্তানের স্বাধীনতা দিবসে হামিদ পাকিস্তান সেনাবাহিনীর কর্মকর্তা হিসেবে পরিচিতি পেয়ে যান। তিনি স্থায়ী লেফটেন্যান্ট কর্নেল হিসেবে বেলুচ রেজিমেন্টের ষষ্ঠ ব্যাটেলিয়নের অধিনায়ক হিসেবে নিয়োগ পান এবং ১৯৪৮ এর এপ্রিল থেকে নভেম্বর পর্যন্ত এ পদে বহাল থাকেন। তারপর তাকে বেলুচ রেজিমেন্টের ৩য় ব্যাটেলিয়নের অধিনায়ক হিসেবে বদলী করা হয় যেটাতে তিনি ১৯৪৮ এর নভেম্বর মাস থেকে ১৯৪৯ সালের ডিসেম্বর মাস পর্যন্ত ছিলেন।
১৯৬৫ সালের পাক-ভারত যুদ্ধচলাকালীন হামিদ মেজর-জেনারেল পদবীতে ১১ পদাতিক ডিভিশনের অধিনায়ক ছিলেন, যেটি ছিলো কসুর নামক এলাকায়। এই ডিভিশনের সাথে মিলে জেনারেল সরফরাজের নেতৃত্বাধীন ১০ম পদাতিক ডিভিশন যুদ্ধ করছিলো, ডিভিশন দুটো মিলে ভারতকে কড়া জবাব দিয়েছিলো। জেনারেল হামিদ ভারতের পাঞ্জাবে বড় ধরণের সামরিক অভিযান করে ব্যাপক ক্ষয়-ক্ষতি চালিয়েছিলেন।
১৯৬৫ সালের যুদ্ধের পরে হামিদ লেঃ জেনারেল পদে পদোন্নতি পেয়ে ১ কোরের অধিনায়ক নিযুক্ত হন যেটি তখন খরিয়াতে অবস্থিত ছিলো। ১৯৬৯ সালের ২৫ মার্চ সারা দেশে জেনারেল ইয়াহিয়া কর্তৃক মার্শাল ল জারী হলে হামিদ পূর্ণ জেনারেল পদে পদোন্নতি পান এবং সেনাবাহিনী প্রধানের দায়িত্বে নিয়োজিত হন, এছাড়াও তাকে উপ প্রধান সামরিক আইন প্রশাসক হিসেবে নিয়োগ দেন ইয়াহিয়া। জেনারেল হামিদ ঐ বছরে পাকিস্তান স্বরাষ্ট্রমন্ত্রীর দায়িত্বে কয়েক মাস ছিলেন।
প্রফুল্ল চক্রবর্তী
প্রফুল্ল চক্রবর্তী একজন বাঙালি ব্রিটিশ বিরোধী স্বাধীনতা আন্দোলনকর্মী। বোমা পরীক্ষাকালে বিস্ফোরনে মারা যান।
প্রফুল্ল চক্রবর্তী ছিলেন রঙপুর আদালতের পেশকার ঈশানচন্দ্র চক্রবর্তীর পুত্র। পিতা ছিলেন দেশপ্রেমিক মনোভাবাপন্ন। তার একটি কুস্তির আখড়া ছিল, সেখানে প্রফুল্ল চাকী, সুরেশ চক্রবর্তী ও তার পুত্র প্রফুল্ল যোগ দেন। প্রফুল্ল চক্রবর্তী রংপুর জিলা স্কুলের ছাত্র ছিলেন। ছাত্রাবস্থাতে তার সাথে গুপ্ত বিপ্লবী সংগঠনে যোগাযোগ হয়। ১৯০৫-০৬ সালে বঙ্গভঙ্গ আন্দোলনে তিনি যোগ দেন।
বিপ্লবী প্রফুল্ল চক্রবর্তীর মৃত্যু দুর্ভাগ্যজনক ও মর্মান্তিক। ১৯০৮ সালের শুরুর দিকে বিপ্লবী উল্লাসকর দত্ত ও বারীন্দ্রকুমার ঘোষের নেতৃত্বে একটি দল বোমা পরীক্ষা করার জন্যে অধুনা ঝাড়খণ্ড রাজ্যের দেওঘর যায়। সংগে ছিলেন বিভূতিভূষণ সরকার, নলিনীকান্ত গুপ্ত ও সর্বকনিষ্ঠ প্রফুল্ল। দিঘিরিয়া পাহাড়ে বোমা ছোড়ার এই পরীক্ষায় প্রফুল্ল মারা যান ও উল্লাসকর দত্ত মারাত্মক ভাবে আহত হন। বিপ্লবীরা গোপনে তার মৃতদেহকে সেখানে ফেলে রেখে যেতে বাধ্য হয়েছিলেন। পুলিশের খাতায় প্রফুল্ল চক্রবর্তী নিরুদ্দেশ ঘোষিত হয়।
ফাঁসিয়াখালী ইউনিয়ন
ফাঁসিয়াখালী ইউনিয়ন নামে কক্সবাজার ও বান্দরবান জেলায় আলাদা দুইটি ইউনিয়ন পরিষদ রয়েছে।
ফাঁসিয়াখালী ইউনিয়ন দ্বারা যা যা বুঝানো যেতে পারে:
রাব্বি শেরগিল
রাব্বি শেরগিল (গুরপ্রীত সিং শেরগিল; জন্মঃ ১৯৭৩) একজন ভারতীয় সঙ্গিত শিল্পী যিনি তার প্রথম এলবাম রাব্বি এবং ২০০৫ সালের তালিকার শীর্ষ গান "বুল্লা কি জানা" ("আমি জানি না আমি কে") এর জন্য সুপরিচিত।তার গানকে বিভিন্নভাবে বানি স্টাইল মেলোডি সহ রক,পাঞ্জাবি, এবং প্রচুর পশ্চিমা আয়োজন সহ" এক প্রকার সুফি-স্টাইল(সুফিয়ানা)", এবং "অর্ধ-সুফি অর্ধ -লোকগীতি হিসাবে বর্ননা করা হয়েছে." শেরগিল কে "পাঞ্জাবী সঙ্গিতের সত্যিকারের শহুরে ব্যালেডার" বলা হয়।
কলেজ পাস করার পরে শেরগিল কাফির নামে একটি ব্যান্ড গঠন করেছিলেন।ব্যান্ডটি ভেঙে যাওয়ার আগে কিছু প্রতিযোগীতা এবং কলেজ উৎসবে গান করেছিল। শেরগিল প্রাথমিকভাবে বিজ্ঞাপনি সংস্থা যেমন ইয়ামাহা আরএক্স-টি মোটরবাইক এবং টাইমস এফএম এর জন্য জিঙ্গেল তৈরি করেছিলেন। "ফাট ফিশ রেকর্ড থেকে ২০০৪ সালে তার প্রথম এলবাম রাব্বি বের হওয়ার আগে সনি এবং তেহেলকা'র সাথে অসফল সীমিত কাজ করেছিলেন "।ব্যাপক প্রচার ও একটি মিউজিক ভিডিওর উপর ভর করে তিনি একটি তালিকা শীর্ষ গান উপহার দিয়েছিলেন। ১৮ শতকের মুসলিম সুফি সাধক বাবা বুল্লে শাহ'র কবিতার উপর ভিত্তি করে "বুল্লা কি জানা",ওয়ারিশ শাহ'র হীর থেকে "হীর" এবং শীব কুমার বাতলাভি'র "ইস্তিহার" ছাড়া এলবামের অধিকাংশ গান শেরগিল নিজে কম্পোজ করেছিলেন ও লিখেছিলেন। হিন্দি চলচ্চিত্র দিল্লি হাইটস-এ শেরগিলের একটি গান আছে।
২০০৮ এর অক্টোবারে যশরাজ থেকে শেরগিল তার দ্বিতীয় এলবাম বের করেছিলেন। "এলবামে নয়টি গান আছে এবং গানগুলোর ঊপজীব্য সাম্প্রদায়িক নৃশংসতা, সামাজিক দায়িত্ব এবং "সমষ্টিক নৈতিকতা"র প্রয়োজনীয়তা।" তিনি ২০১১ সালে এমটিভি আনপ্লাগড এ শিল্পী হিসাবে উপস্থিত হয়েছিলেন। তিনি ২০১২ সালে ইয়াশ চোপড়ার রোমান্টিক চলচিত্র যাব তাক হ্যায় জান এর অন্যতম গান চাল্লা তে কন্ঠ দিয়েছিলেন যা এ আর রহমানের সুর করা ও গুলজারের লেখা। ২০১২ সালের মার্চে তিনি তার তৃতীয় এলবাম 'III' বের করেন।
শেরগিলের সংগীতে প্রধাণ অবদান পাঞ্জাবী ভাষার ব্যাবহারে-যার এই ভাষাকে সঙ্গীতে ভিন্ন অবস্থান দিতে ও একুইস্টিক রক ব্যালাড সৃষ্টিতে ভাংরা অথবা ঐতিহ্যবাহী লোকগীতির মত পূর্ব সুনাম ছিল এবং তার কাব্যিক, সমাজ সংশ্লিষ্ট গীতি কবিতা এবং পরিণত বিকল্প স্বর দিয়ে শেরগিল তাৎক্ষনিকভাবে শহুরে জনতার সাথে সংযুক্ত হয়ে যায়, যারা তাকে তার গানের সত্যিকার সমীপবর্তি হওয়ার জন্য ভালবাসে। তার গান গভীর দর্শন শাস্ত্রিয় এবং প্রাচীন, প্রায় হারিয়ে যাওয়া পাঞ্জাবীকে কথনও সাম্প্রতিক ভারতিয় রক সঙ্গিতের সাথে মিশ্রিত করে। শেরগিলের সঙ্গিত রক ও সুফি এবং পাঞ্জাবী লোকগীতি দ্বারা অনুপ্রানিত হয়েছে।তার পছন্দের গায়ক ব্রূস স্প্রিংস্টিন, লেড জেপলিন, এরোস্মিথ এবং জিমি পেজ ।তিনি পুরষ্কার জয়ী মিক্স ইঞ্জিনিয়ার গুস্তাভো সেলিসের সাথেও কাজ করেছেন,যিনি তাকে তার তৃতীয় এলবামের কিছু গান তৈরীতে সাহায্য করেছিলেন। তিনি বলেন, "সেলিস যিনি -বেয়োন্সি,শাকিরা এবং রিকি মার্টিনের সাথে কাজ করেছেন-তার সাথে কাজ করা এক বিস্ময়কর অভিজ্ঞতা ছিল।"
শেরগিলের বাবা ছিলেন একজন শিখ ধর্ম প্রচারক এবং তার মা একজন কলেজ অধ্যক্ষ এবং একজন পাঞ্জাবী কবিও।তার চারজন বোন আছে। তিনি গুরু হারকিশান পাবলিক স্কুল,ইন্ডিয়া গেট এবং দিল্লী বিশ্ববিদ্যালয়ের প্রাক্তন ছাত্র। কলেজের পর আরো অধিক অধ্যয়নের জন্য ফোর স্কুল অব ম্যানেজমেন্ট এ গিয়েছিলেন কিন্তু এক বছর পর ড্রপ আউট হয়ে যান। তার বোন গগন গিল একজন সুপরিচিত হিন্দী কবি। ২০১৩ সালে বিধান সভার নির্বাচনে পার্টির সমর্থনে র‍্যালীতে অংশ নিয়ে, শেরগিল প্রকাশ্যে অরভিন্দ কেজরিওয়ালের নেতৃত্বাধীন আম আদমি পার্টি কে সমর্থন দিয়েছিলেন।
চিন্তামণিশ্বর শিবমন্দির
চিন্তামণিশ্বর শিবমন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি হিন্দুমন্দির । পুরাতন স্টেশন বাজারের কাছে কটক-পুরী রাস্তার শাখা হিসেবে চিন্তামণিশ্বর রাস্তা অবস্থিত। এই রাস্তাতেই চিন্তামণিশ্বর মন্দিরের অবস্থান। মন্দিরটি পূর্বমুখী এবং অধিষ্ঠাতা দেবতা হচ্ছে যোনীপিঠের উপর শিবলিঙ্গ।
মন্দিরটি ১৪ শতক সময়কার। স্থানীয় জনশ্রুতি অনুযায়ী মন্দিরটি কেশরীগণ নির্মাণ করেন। শিবরাত্রি, শিববিবাহ, জলাশয়, রুদ্রাভিষেক সহ বিভিন্ন ধর্মীয় অনুষ্ঠান এই মন্দিরে পালিত হয়। এছাড়া বিবাহ ও পৈতাধারণ উৎসব পালিত হয়। 
মন্দিরটির বিমান রেখাক্রমে অবস্থিত। নিচ থেকে উপর পর্যন্ত মন্দিরটি বড়, গান্দি এবং মস্তক অংশে
পূর্বদিকের কুলুঙ্গিতে চার হাত যুক্ত কার্তিকেয় মূর্তি স্থাপিত। তার প্রধান বামহাতে বারদামুদ্রা এবং উপরের ডান হাতে ময়ুরের মাথা ধরে আছেন। উপরের বাম হাতে তীর ধরা। দক্ষিণের কুলুঙ্গিতে চারহাতযুক্ত গণেশমূর্তি আছে যার প্রধান বাম হাতে অক্ষমালা এবং বাম হাতে মোদক পাত্র ধরা। তার উপরের ডান হাতে অঙ্কুশ এবং বাম হাতে ভাঙা দাঁত ধরা। উত্তরের কুলুঙ্গিতে দেবী পার্বতী অবস্থান করছেন।
তল জঙ্ঘ ও উপর জঙ্গ যথাক্রমে খাখড়া মুন্ডি ও পিধা মুন্ডি দিয়ে সাজানো। মন্দিরটি আধুনিক সীমানা প্রাচীর দিয়ে ঘেরা আছে যার পরিমাপ ৪০.০০ বর্গমিটার, উচ্চতা ১.৮০ মিটার ও পুরুত্ব ০.২০ মিটার। চৌকাঠের ডান পাশে চারহাত যুক্ত গণেশ আছে যার নিচের বাম ও ডান হাতে যথাক্রমে পরশু ও অক্ষমালা ধরা এবং উপরের বাম ও ডান হাতে যথাক্রমে মোদকপাত্র ও ভাঙা দাঁত ধরা। 
মন্দির সীমানার মধ্যে মন্দির পুকুর অবস্থিত। স্থানীয় জনসাধারণের ধারণা পুকুরটি কেশরীগণ খনন করেছে। কার্তিক পূর্ণিমা এবং শ্রাবণ পূর্ণিমার মত উৎসবাদি এখানে পালিত হয়। পুকুরটি আয়তাকার যার দৈর্ঘ্য ২২.৪০ মিটার এবং প্রস্থ ১১.২০ মিটার ও গভীরতা ৩.০০ মিটার। পুকুরটিতে ভুগর্ভস্থ জলধারা থেকে পানি যোগ হওয়ায় সারাবছর পানির স্তর একই থাকে। অতিরিক্ত পানি নিষ্কাশনের জন্য পূর্বাংশের দেয়ালে একটি নির্গমনপথ আছে।
উইন্ডোজ ১.০
মাইক্রোসফট উইন্ডোজ ১.০ উইন্ডোজটি প্রকাশিত হয় ১৯৮৫ সালে। এতে মাইক্রোসফট ডস প্রোগ্রাম ব্যবহার করা হয়েছিল। তবে এটি গ্রাফিকাল ইউজার ইন্টারফেস-ভিত্তিক অপারেটিং পরিবেশে যা ইউজার ফ্রেন্ডলি  আইকন ও স্ক্রিন দিতে সক্ষ্ম ছিল। এর মধ্যে বাইনারি ফাংশন এর সাথে তাদের সোর্সকোড ব্যবহারে সক্ষম হয়েছিল।  উইন্ডোজ ১.০ জিইউআই, মাউস এবং কিছু গুরুত্বপূর্ণ অ্যাপ্লিকেশন নিয়ে প্রকাশিত হয়েছিল।
ডারবান বন্দর
ডারবান বন্দর (), সাধারণত ডার্নান হারবার নামে, যা সাব সাহারান আফ্রিকার বৃহত্তম এবং ব্যস্ত শিপিং টার্মিনাল বা বন্দর। এটি প্রতি বছর ৩১.৪ মিলিয়ন টন পণ্যসম্ভার পরিচালনা করে। এটি দক্ষিণ গোলার্ধের চতুর্থ বৃহত্তম কন্টেইনার টার্মিনাল, ২০১২ সালে বন্দরটি ২,৫৬৮,১২৪ টিইউ কন্টেইনার হ্যান্ডলিং করেছে।প্রবেশদ্বার চ্যানেলে চার্ট ডেটাম থেকে ১২.৮ মিটার (৪২ ফুট) গভীরতা এবং ১২২ মিটার (৪০০ ফুট) প্রস্তে বিস্তৃত ছিল। সম্প্রতি বন্দরের সম্প্রসারণ করা হয়েছে। আশ্রয়স্থলে প্রবেশের গভীরতা এখন ১৯ মিটার। নতুন ন্যাভিগেশন ব্যবস্থায় চ্যানেলের প্রস্ত হয়েছে ২২০ মিটার।
ডারবান গাড়ি টার্মিনাল ১৯৯৮ সালে খোলা হয়েছিল, যার ধারন ক্ষমতা ছিল ৬০,০০০ যানবাহন প্রতি বছর। ২০০৪ সালে একটি ১০০ মিলিয়ন - র্যান্ড-এর বিস্তার ৬,৫০০ এর জন্য বে এর সংখ্যা নিয়ে আসে। এটি একটি ৩৮০ মিটার ব্রিজ বা সেতু দ্বারা টার্মিনালকে কায়েসাইডের সাথে যুক্ত করে, জাহাজের চলাফেরার সময়কে উন্নত করে এবং নিরাপত্তা উন্নত করে।
এমএসসি ক্রুজ প্রতি বছর নভেম্বর থেকে এপ্রিল ডারবান মধ্যে এমএসসি সিনফোনিয়া ঘাঁটি। ২০১৮/২০১৯ থেকে দক্ষিণ আফ্রিকা ক্রুজ ঋতু এমএসসি ক্রুজ ডারবান মধ্যে অনেক বড় এবং নতুন এমএসসি মিউজিক নিযুক্ত করা হবে। অনেক ক্রুজ জাহাজ প্রতিবছর ডারবানের মধ্য দিয়ে অতিক্রম করে, এর মধ্যে বিশ্বের কিছু বড় বড় জাহাজও রয়েছে, যেমন- আরএমএস কুইন মেরি ২। আর ২০০ মিলিয়ন দক্ষিণ আফ্রিকান ডলারের ডারবান ক্রুজ টার্মিনাল নির্মাণের দরপত্রটি কোয়জুলু ক্রুজ টার্মিনাল (পিটি) লিমিটেডকে দেয়া হয়, যা ৭০% মালিকানাধীন এমএসসি ক্রুজ এসএ এবং ৩০% আফ্রিকা আর্মডা কনসোর্টিয়াম দ্বারা। টার্মিনাল যে কোন নির্দিষ্ট সময়ে ২ টি ক্রুজ জাহাজ নোঙর করতে সক্ষম হবে।
নাভাল বেস ডারবান, ডারবানের সালিসবারি আইল্যান্ডে অবস্থিত যা ডারবান বন্দরের অংশ। দ্বিতীয় বিশ্বযুদ্ধের সময়ে প্রতিষ্ঠিত, এটি ২০০২ সালে একটি নৌবাহিনী স্টেশনে ডাউনগ্রেড করা হয়। ২০১২ সালে একটি সিদ্ধান্তের দ্বারা ঘাঁটিকে সম্পূর্ণ নৌ ঘাঁটি হিসাবে গড়ে তোলে দক্ষিণ আফ্রিকার নৌবাহিনী, অফশোর পেট্রোল জাহাজের জন্য ফ্লোটিলা নির্মান করা হয়। ২০১৫ সালের ডিসেম্বর এই নৌবাহিনী বেস পুনর্নির্মাণ করা হয়েছিল। এটি তিনটি ওয়ারিয়র-ক্লাস অভ্যন্তরীণ অফশোর প্যাট্রোল জাহাজ (পূর্বে মিসাইল-সশস্ত্র দ্রুত আক্রমণের ক্র্যাফট) এর হোম পোর্ট যা একটি নতুন ফ্লোটেল প্যাট্রল দ্বারা প্রতিস্থাপিত হবে চার থেকে পাঁচ বছরের মধ্যে।
ব্রজরাজ মহাপাত্র
ব্রজরাজ ক্ষত্রিয় বীরবর চমুপতি সিং মহাপাত্র (১৫ অক্টোবর ১৯২১ - ৩০ নভেম্বর ২০১৫) ছিলেন ব্রিটিশ যুগের সর্বশেষ "রাজকীয় রাজ্য" বর্তমান ওড়িশার অন্তর্গত তিগিরিয়া রাজ্যের রাজা।
ব্রজরাজ ১৯২১ সালের ১৫ অক্টোবরে তিগিরিয়ার রাজা সুদর্শন ক্ষত্রিয় বীরবর চমুপতি সিং মহাপাত্রের ঘরে জন্মগ্রহণ করেন।তারা জাতিতে সদগোপ ছিলেন
তিনি ১৯৪০ সালে রায়পুরের রাজকুমার মহাবিদ্যালয় থেকে ডিগ্রীলাভের পর, শোনপুরের রাজকুমারী রসমঞ্জরীকে বিয়ে করেন, এবং তাঁদের ৬ জন সন্তানাদি রয়েছে।
টাইগার জিন্দা হ্যায়
টাইগার জিন্দা হ্যায় (; ) হল আলী আব্বাস জাফর পরিচালিত একটি ভারতীয় গুপ্তচর থ্রিলার চলচ্চিত্র। সালমান খান এবং ক্যাটরিনা কাইফের সঙ্গে প্রধান ভূমিকাতে অভিনয় করছেন পরেশ রাওয়াল, গিরিশ কর্ণদ, সুদীপ ও গবি চাহাল।. এটি ২০১২ সালের ছবি এক থা টাইগার এবং টাইগার চলচ্চিত্র সিরিজের দ্বিতীয় অংশ। এটি ২২ ডিসেম্বর ২০১৭ সালে মুক্তি পাবে বিশ্ব জুড়ে। পোস্টারের প্রথম প্রকাশ ১৮ ই অক্টোবর, ২০১৭ তারিখে দেওয়ালি উপলক্ষে সালমান খানের দ্বারা তার অফিসিয়াল টুইটার অ্যাকাউন্টের মাধ্যমে প্রকাশিত হয়।
অস্ট্রিয়াতে চলচ্চিত্রটির কয়েকটি দৃশ্য ধারন করা হয় এবং এপ্রিল ২০১৭ সালের মধ্যে অস্ট্রিয়ায় শুটিং বা দৃশ্য ধারন করা হয়েছিল।
ইরাকে একটি অন্ধকার রাতে, একটি আমেরিকান সাংবাদিক সিআইএ একটি সতর্কবাণী বার্তা টাইপ কিছু রক্ষিবাহিনী দ্বারা হত্যা করা হয় আগে। আবু উসমান আইসিইসি প্রধান, একজন সন্ত্রাসী সংগঠন যিনি আমেরিকান সাংবাদিকদের হত্যা করে। ইকরিতের একটি সমাবেশে অংশ নেওয়ার সময়, উসমান ইরাকি সেনাবাহিনী কর্তৃক গুলি চালায়। তাকে সিটি হাসপাতালে নিয়ে যাওয়া হয়। আবু উসমান ভারতীয় ও পাকিস্তানি নার্সদের জিম্মি করে এবং হাসপাতালে তার কেন্দ্র হিসেবে গড়ে তোলে। ইউএসএ উসমানকে মারার জন্য শহরটিতে একটি বিমানবন্দর চালানোর সিদ্ধান্ত নেয়। ভারতীয় নার্স মারিয়া ইরাকে ভারতীয় দূতাবাসে ভারতীয় দূতাবাসকে আহ্বান জানাচ্ছে, ঘটনাটি সম্পর্কে জানানো।তারপর তারা শেনয় কে এর দাইত্ত দিলে সে টাইগার কে খুজে বের করে।টাইগার তাদেরকে না বলে দিলেও জয়া রাজি করায়।অবশেষ এ টাইগার ইরাকে গিএ আযান,নামিত এবং সুবেদার রাকেশ কে নিয়া মিশন সুরু করে।তারা তেলের ফেকটরিতে ঢুকে পরলে মিশন শুরু হয়।এরপর জয়া শেখানে আসে আইএসসি এর ক্যাপটেন এবং একজন আজেন্ত কে নিএ।তারা একত্রে মিশন শেষ করে।মিশনে আযান মারা জাএ এবং টাইগার তার পরিবারকে নিএ অন্ন দেশে চলে জাএ।সে শেনয় কে বলে দেশে তার দরকার পরলে সে আসবে।TIGER GINDA HAI.
গিরিজা দেবী
গিরিজা দেবী (৮ মে ১৯২৯ - ২৪ অক্টোবর ২০১৭) ছিলেন সেনিয়া ও বারাণসী ঘরানার একজন ভারতীয় শাস্ত্রীয় সংগীতশিল্পী। তিনি শাস্ত্রীয় সংগীত ও রাগাশ্রয়ী গান পরিবেশনা করতেন এবং ঠুংরি শৈলীটিকে জনপ্রিয় করে তোলার ক্ষেত্রে গুরুত্বপূর্ণ ভূমিকা পালন করেন। তাকে ‘আপ্পাজি’ নামে সম্বোধন করা হত।
১৯২৯ সালের ৮ মে বারাণসীতে গিরিজা দেবী জন্মগ্রহণ করেন। তাঁর বাবা রামদেও রাই ছিলেন একজন জমিদার। রামদেও রাই হারমোনিয়াম বাজাতেন ও সংগীত শিক্ষা দিতেন। পাঁচ বছর বয়সে গিরিজা দেবী কণ্ঠশিল্পী ও সারেঙ্গি বাদক সরযূপ্রসাদ মিশ্রের কাছে খেয়াল ও টপ্পা সংগীতে তালিম নিতে শুরু করেন। নয় বছর বয়সে তিনি "ইয়াদ রহে" ছবিতে অভিনয় করেন এবং পরে শ্রীচন্দ মিশ্রের কাছে বিভিন্ন সংগীত শৈলীতে তালিম নিতে থাকেন।
১৯৪৬ সালে এক ব্যবসায়ীর সঙ্গে গিরিজা দেবীর বিবাহ সম্পন্ন হয়। এরপর ১৯৪৯ সালে এলাহাবাদ অল ইন্ডিয়া রেডিও থেকে তিনি প্রথম বেতার সংগীতানুষ্ঠানে অংশ নেন। গিরিজা দেবীর মা ও ঠাকুরমা মনে করতেন, উচ্চবিত্ত পরিবারের মেয়েরা সর্বসমক্ষে সংগীত পরিবেশন করেন না। তাই তাঁরা অনুষ্ঠানে তাঁর সংগীত পরিবেশনার বিরোধিতা করেন। গিরিজা দেবীও অন্যদের সামনে পৃথকভাবে সংগীত পরিবেশন না করার ব্যাপারে রাজি হন। কিন্তু ১৯৫১ সালে তিনি প্রথম সংগীতানুষ্ঠানে সংগীত পরিবেশন করেন। ১৯৬০-এর দশকে শ্রীচন্দ মিশ্রের মৃত্যুর আগে অবধি তিনি তাঁর কাছে তালিম নিয়েছিলেন। ১৯৮০-এর দশকে কলকাতার আইটিসি সংগীত রিসার্চ অ্যাকাডেমিতে অনুষদ সদস্য হিসেবে এবং ১৯৯০-এর দশকের গোড়ার দিকে কাশী হিন্দু বিশ্ববিদ্যালয়ে অধ্যাপনাও করেন তিনি। এছাড়াও একাধিক ছাত্রছাত্রীকে নিজের সাংগীতিক ঐতিহ্য রক্ষার জন্য তালিমও দিয়ে যান। ২০০৯ সাল পর্যন্ত দেশবিদেশের বিভিন্ন স্থানে সংগীত পরিবেশনা করেন গিরিজা দেবী।
গিরিজা দেবী বারাণসী ঘরানার শিল্পী ছিলেন। এই ঘরানার বিশেষ ভাবে পরিচিত পূরবী অঙ্গ ঠুংরি শৈলীটিকে নিজের গায়নের মাধ্যমে সমৃদ্ধ করে যান তিনি। তাঁর রেপোর্টারির মধ্যে রাগাশ্রয়ী কাজরি, চৈতি ও হোলি শৈলীর গানও ছিল। এছাড়াও তিনি খেয়াল, ভারতীয় লোকসংগীত ও টপ্পা শৈলীর গান পরিবেশন করতেন। "দ্য নিউ গ্রোভ ডিকশনারি অফ মিউজিক অ্যান্ড মিউজিশিয়ানস" গ্রন্থে একবার উল্লিখিত হয়েছিল যে, তাঁর রাগাশ্রয়ী গান পরিবেশনার মধ্যে তাঁর শাস্ত্রীয় সংগীত শিক্ষার সঙ্গে মিশে আছে বিহার ও পূর্ব উত্তরপ্রদেশ অঞ্চলের আঞ্চলিক বৈশিষ্ট্যগুলি। গিরিজা দেবীকে “ঠুংরির সম্রাজ্ঞী”ও বলা হয়।
২০১৭ সালের ২৪ অক্টোবর বেলা সাড়ে ১১টা নাগাদ বুকে ব্যথা নিয়ে কলকাতার বিএম বিড়লা হার্ট রিসার্চ সেন্টারে ভর্তি করা হলে অবস্থা সংকটাপন্ন হওয়ায় তাঁকে সিসিইউতে স্থানান্তর করা হয় এবং সেখানেই রাত ৮টা ৪৫ মিনিটে তিনি শেষনিশ্বাস ত্যাগ করেন।
সংগীতে অসাধারণ অবদানের জন্য তিনি ভারত সরকার কর্তৃক পদ্মশ্রী (১৯৭২), পদ্মভূষণ (১৯৮৯) ও পদ্মবিভূষণ (২০১৬) সম্মাননা এবং পশ্চিমবঙ্গ সরকার কর্তৃক ২০১২ সালে সংগীত মহাসম্মান ও ২০১৫ সালে বঙ্গবিভূষণ সম্মাননায় ভূষিত হন।
প্রোগ্রেসিভ রক
প্রোগ্রেসিভ রক (সংক্ষেপে: প্রোগ; প্রায়শই আর্ট রক, ক্লাসিক্যাল রক বা সিম্ফনিক রক) রক সঙ্গীতের একটি উপধারা যা ১৯৬০ দশকের মাঝামাঝি সময়ে যুক্তরাজ্য ও যুক্তরাষ্ট্রে বিস্তৃতি লাভ করে। প্রাথমিকভাবে "প্রোগ্রেসিভ পপ" নামে অভিহিত, এই সঙ্গীত শৈলী মূলত সাইকেডেলিক ব্যান্ডগুলির বহিঃপ্রকাশ, যারা যন্ত্রসঙ্গীত ও রচনামূলক কৌশলের পক্ষে আদর্শ পপ ঐতিহ্যকে পরিত্যাগ করার মাধ্যমে অবিচ্ছিন্নভাবে জ্যাজ, লোককলা বা শাস্ত্রীয় সঙ্গীতের সঙ্গে যুক্ত ছিল। অতিরিক্ত উপাদানসমূহের মধ্যে রয়েছেে এর "প্রোগ্রেসিভ" ("প্রগতিশীল") স্তর: কাব্যিক গানের কথা, নতুন শব্দের জন্য প্রযুক্তির বহুরূপী ব্যবহার, "শিল্প" আচরণকৃত সঙ্গীত, এবং স্টুডিওর চেয়ে বরং মঞ্চই বাদ্যযন্ত্র কার্যকলাপের কেন্দ্রবিন্দু হয়ে ওঠে, যা প্রায়শই নাচার চাইতে মূলত শ্রবণের উদ্দেশ্যেই সঙ্গীত উৎপাদন করে থাকে।
নীতিকথা
নীতিকথা হল গদ্য বা পদ্য ছন্দে সংক্ষিপ্ত উপদেশমূলক গল্প, যাতে এক বা একাধিক শিক্ষামূলক বিষয় বা নীতির বর্ণনা থাকে। এটি উপকথা থেকে ভিন্ন, কারণ এতে প্রাণী, উদ্ভিদ, জড় বস্তু বা প্রাকৃতিক উপাদানের পরিবর্তে মানুষকেই মূল চরিত্রে দেখা যায়। নীতিকথা উপমার একটি ধরন।
সুসমাচার ও নূতন নিয়মের অনেক পণ্ডিত "নীতিকথা" বিষয়টিকে শুধুমাত্র যিশুর নীতিকথার ক্ষেত্রে ব্যবহার করেন, তবে একই ধরনের অন্য গল্পে ব্যবহারে কোন বাধা নেই। নীতিকথা, যেমন "প্যারাবল অব দ্য প্রডিগ্যাল সন" হল যিশুর বাইবেলের কানুন ও বাইবেলের অপ্রামাণিক অংশসমূহ শিক্ষা প্রদানের কৌশল।
নীতিকথা মূলত ধর্মীয় লেখনীতে নৈতিক ধারণার খোঁজ করার জন্য ব্যবহৃত হয়। বাইবেলে নূতন নিয়মের (যিশুর নীতিকথা) সুসমাচার পরিচ্ছেদে অসংখ্য নীতিকথা রয়েছে। অনেক পণ্ডিতগণ (যেমন জন পি. মেইয়ার) মনে করেন এটি হিব্রু ভাষার "মাশাল" থেকে অনুপ্রাণিত। যিশুর নীতিকথার মধ্যে রয়েছে "প্যারাবল অব গুড সামারিটান" ও "প্যারাবল অব দ্য প্রডিগ্যাল সন"। পুরাতন নিয়মের মাশালের মধ্যে রয়েছে মেষী-মেষের নীতিকথা (২ স্যামুয়েল ১২:১-৯ এ নাথান বর্ণিত ) এবং তেকোয়ার নারীর নীতিকথা (২ স্যামুয়েল ১৪:১-১৩ এ বর্ণিত)।
পিংক ফ্লয়েড লাইভ পারফরমেন্স
পিংক ফ্লয়েড লাইভ সঙ্গীত অভিজ্ঞতায় অগ্রদূত, যারা তাদের ব্যায়বহুল পরিবেশনার জন্য প্রখ্যাত, যেখানে সঙ্গীতের পাশাপাশি তাৎক্ষণিক চাক্ষুষ অভিজ্ঞতার অনবদ্য মিশ্রণ ঘটানোর মধ্য দিয়ে মঙ্গীত পরিবেশিত হয়ে থাকে যেখানে পরিবেশনকারীরা নিজেদেরকে আনুষঙ্গ করে তোলে।
নেহা কক্কড়
নেহা কক্কর (; জন্ম: ৬ জুন ১৯৮৮) হলেন একজন ভারতীয় গায়িকা। ২০০৬ সালে তিনি টেলিভিশন রিয়েলিটি শো "ইন্ডিয়ান আইডল"-এর দ্বিতীয় মৌসুমে প্রতিদ্বন্দ্বিতা করেন। এছাড়া তিনি ২০১৪ সালে সনি টিভির "কমেডি সার্কাস কে টানসেন" -এ অংশগ্রহণ করেন। বর্তমানে, তিনি জী টেলিভিশনের "সা রে গা ম্যা পা লিল চ্যাম্পস" শো-এর বিচারকের দায়িত্ব পালন করছেন। ২০০৮ সালে, তিনি তার প্রথম অ্যালবাম "নেহা-দ্য রক স্টার" প্রকাশ করেন, যার সঙ্গীত পরিচালনা করেছেন মিত ব্রাদার্স। তার অন্য কাজসমূহের মধ্যে রয়েছে - "ইয়ারিয়া" চলচ্চিত্রের "সানি সানি", "দ্য শৌকিন্স" চলচ্চিত্রের "মানালি ট্রান্স", "গাব্বার ইজ ব্যাক" চলচ্চিত্রে হানি সিংয়ের সাথে "আও রাজা", "ফাটা পোস্টার নিকলা হিরো" চলচ্চিত্রের "ধাতিং নাচ", "কুইন" চলচ্চিত্রের "লন্ডন তুমাকদা", "সত্যমেব জয়তে" চলচ্চিত্রের "দিলবার", মেইয়াং চ্যাংয়ের সাথে "হাঞ্জু" (অ্যালবাম) এবং গিপ্পি গ্রেওয়ালের সাথে "প্যাট লাইংগে" (অ্যালবাম)।
তার ভাই টনি kakkar একজন গায়ক
শঙ্কর রায় চৌধুরী
শঙ্কর রায় চৌধুরী (জন্মঃ সেপ্টেম্বর ৬ ১৯৩৭) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর প্রধান কর্মকর্তা হিসেবে ১৯৯৪ সাল থেকে ১৯৯৭ সাল পর্যন্ত ছিলেন।
১৯৫৭ সালের ৯ জুন শঙ্কর রায় ভারতীয় সেনাবাহিনীর আর্মার্ড কোরের ২০তম ল্যান্সার্স রেজিমেন্টে কমিশন পান ২য় লেফটেন্যান্ট হিসেবে, তিনি প্রশিক্ষণরত ছিলেন ইন্ডিয়ান মিলিটারি একাডেমীতে। ১৯৬৫ সালের পাক-ভারত যুদ্ধে শঙ্কর চাম্ব-জুরিয়ান সেক্টরে কর্মরত ছিলেন এবং ১৯৭১ সালের যুদ্ধে তিনি পূর্ব পাকিস্তানের যশোর-খুলনা অঞ্চলে যুদ্ধ করেন। ১৯৭৪ সাল থেকে ১৯৭৬ সাল পর্যন্ত তিনি তার কমিশনের ইউনিট ২০তম ল্যান্সার্সের অধিনায়ক ছিলেন, এছাড়া তিনি ১৯৮০ সালের ডিসেম্বর মাস থেকে ১৯৮৩ সালের জুলাই মাস পর্যন্ত একটি স্বতন্ত্র সাঁজোয়া ব্রিগেডের অধিনায়কত্ব করেন। ১৯৮৮ সালের মে মাসে তিনি একটি আর্মার্ড ডিভিশনের অধিনায়ক হিসেবে নিয়োগ পান, এ পদে তিনি ১৯৯০ সালের মে পর্যন্ত বহাল ছিলেন। ১৯৯১ সালে তিনি জম্মু-কাশ্মীরের ১৬তম কোরের অধিনায়ক নিযুক্ত হন লেফটেন্যান্ট-জেনারেল পদবীতে।
শঙ্কর ভারতীয় সেনাবাহিনীর প্রশিক্ষণসেবা সমূহের মহাপরিদপ্তরের অধিনায়ক (জিওসি-ইন-সি অব আর্মি ট্রেনিং কমান্ড) হিসেবে নিয়োগ পান ১৯৯২ এর আগস্টে। জেনারেল বি সি জোশীর স্থলাভিষিক্ত হিসেবে জেনারেল শঙ্কর পূর্ণ জেনারেল হিসেবে ১৯৯৪ সালের ২২ নভেম্বর ১৮তম সেনাপ্রধান হন। ১৯৯৭ সালের ৩০ সেপ্টেম্বর শঙ্কর ৪০ বছরের সামরিক জীবনের ইতি টানেন অবসরে গমন করে।
মোকাররম হোসেন খোন্দকার
ড. মোকাররম হোসেন খোন্দকার (১৯২২ - ৩০ নভেম্বর ১৯৭২) হলেন বাংলাদেশের একজন প্রখ্যাত রসায়নবিদ এবং শিক্ষাবিদ। বিজ্ঞান ও প্রযুক্তিতে অনন্য সাধারণ নৈপুন্যের জন্য ১৯৭৭ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
মোকাররম হোসেন ১৯৪৮ সালে ঢাকা বিশ্ববিদ্যালয়রে রসায়ন বিভাগে রীডার হিসাবে তার কর্মজীবন শুরু করেন এবং ১৯৬০ সালে তিনি অধ্যাপক হিসাবে নিয়োগ পান।
বিজ্ঞান ও প্রযুক্তিতে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
ঢাকা বিশ্ববিদ্যালয়ে একটি ভবনের নাম তার নামানুসারে “মোকাররম হোসেন খোন্দকার বিজ্ঞান ভবন” রাখা হয়েছে এবং প্রতি বছর এই বিশ্ববিদ্যালয়ে “মোকাররম হোসেন খোন্দকার স্মারক বক্তৃতা”র আয়োজন করা হয়।
লবেশ্বর শিব মন্দির
লবেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে সন্নিকটে অবস্থিত একটি হিন্দু মন্দির। বেলেপাথরের এই মন্দিরটি ভগ্নদশা দৃষ্ট হয়, যার মধ্যে অন্যতম হচ্ছে ছাদের ফাটল চুইয়ে উপাসনা কক্ষে বৃষ্টির পানির প্রবেশ।
আমার বডিগার্ড
আমার বডিগার্ড হল ২০১৩ সালে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন।
মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিয়ে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়।
সিমরান (অভিনেত্রী)
সিমরান (জন্মঃ ৪ এপ্রিল ১৯৭৬) হচ্ছেন ভারতের তামিল চলচ্চিত্র শিল্পের একজন অভিনেত্রী। তিনি অধিকাংশ ক্ষেত্রেই তামিল ভাষার সিনেমাতে অভিনয় করেছেন এছাড়াও রয়েছে অল্প কিছু হিন্দি, কন্নড়, মালায়ালাম এবং তেলুগু ভাষার চলচ্চিত্র। সিমরানের জন্ম ১৯৭৬ সালের ৪ এপ্রিল মুম্বাইতে এবং বড়ও হয়েছেন ঐ শহরে। সিমরান প্রথমে ফ্যাশন ডিজাইনিং এ ক্যারিয়ার গড়তে চাইলেও ফিল্ম জগতে ঢুকে পড়েন। ১৯৯৫ সালে তিনি "সনম হার্জাই" নামের একটি অতি স্বল্প বাজেটওয়ালা হিন্দি ভাষার চলচ্চিত্রে অভিনয় করেছিলেন যেটি মোটেও ব্যবসা করতে পারেনি। ১৯৯৬ সালে মুক্তি পাওয়া "তেরে মেরে সাপনে" মোটামুটি তাকে একরকমের পরিচিতি এনে দেয়, কারণ চলচ্চিত্রটি কিছুটা ব্যবসা করতে পেরেছিলো। একই বছর তার মালয়ালাম চলচ্চিত্র "ইন্দ্রাপ্রাস্থাম" মুক্তি পায় এবং একই বছর একটি কন্নড় এবং পরের বছর একটি তেলেগু ছবিও তিনি করে ফেলেন।
১৯৯৭ সালে তার প্রথম ভালো ব্যবসাসফল চলচ্চিত্র "ভিআইপি" (তামিল) মুক্তি পায় যেটাতে তিনি নাচশিল্পী প্রভুদেবের সঙ্গে অভিনয় করেন। তামিল চলচ্চিত্র জগতের ঐ সময়কার নামকরা অভিনেতা অজিত কুমারের সঙ্গে "বালি" (১৯৯৯) তে অভিনয় করে সিমরান ভালোই জনপ্রিয়তা পেয়েছিলেন। তিনি ২০০২ সালে কিংবদন্তী অভিনেতা কমল হাসানের সঙ্গে "পাম্মাল কে সাম্মান্ধাম" এবং "পঞ্চতান্তিরাম" এ অভিনয় করেন।
সিমরান ২০০৩ সালের ডিসেম্বর মাসের ২ তারিখে দীপক বাগ্গা নামের তার এক বাল্যবন্ধুকে বিয়ে করেন। এই দম্পতির দুইজন ছেলে আছে।
সর্বত্রেশ্বর শিবমন্দির
সর্বত্রেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি শিশুপালগড়ের দিকে যাওয়া লুইস রাস্তার শাখা মহাবীর লেনের ডানপাশে অবস্থিত। বৃত্তাকার যোনিপীঠের উপর অধিষ্ঠিত শিবলিঙ্গ এই মন্দিরের আরাধ্য দেবতা। মন্দিরটি এখনো সচল আছে এবং বর্তমান প্রধান পুরোহিতের নাম বিভূতিভূষণ দাস। গাঙ্গুয়া জলধারার ডান তীরে মন্দির সীমানা অবস্থিত।
সর্বত্রেশ্বর শব্দের অর্থ তিনি সব স্থানের ঈশ্বর। মন্দিরটির দেখাশোনার দায়িত্বে আছে গড় মহাবীর উন্নয়ন পরিষদ। পরিষদের সভাপতি প্রতাপ কুমার মহাপাত্র এবং সেক্রেটারি বিভূতিভূষণ দাস।
মন্দিরটির স্থাপত্যধারা থেকে ধারণা করা হয় যে এটা সম্ভবত দশম শতকের কাজ। মন্দিরটি পিধা দেউল ধরণের।
স্থানীয় জনশ্রুতি অনুযায়ী মন্দিরটি ছেদি শাসক খারাভেলা নির্মাণ করেন যিনি ১ম শতকে কলিঙ্গদেশ শাসন করতেন।
বিভিন্ন ধর্মীয় উৎসবাদি যেমন জগর, রাজা সংক্রান্তি এখানে পালিত হয়। এছাড়া বিবাহআসর, পৈতাধারণ, জন্মদিন পালন এবং সমাবেশ ইত্যাদির আয়োজন করা হয়ে থাকে।
মন্দিরটির ১০০ মিটার পূর্বে প্রাচীন দূর্গ শিশুপালগড় অবস্থিত এবং ১০০০ মিটার দূরে মদনেশ্বর শিবমন্দির অবস্থিত। 
মন্দিরটি পূর্বমুখী। মন্দিরটিতে ৫.২০ বর্গমিটারের একটি বর্গাকার বিমান আছে যার সামনের পোর্চ ০.৯০ মিটার। বিমানটি পঞ্চরথ। নিচ থেকে উপর পর্যন্ত মন্দিরটি বড়, গান্দি এবং মস্তক অংশে বিভক্ত। জঙ্গ অংশ ০.৮৪ মিটারের তলজঙ্ঘ এবং ০.৮০ মিটারের উপরজঙ্ঘ নিয়ে গঠিত। এই দুটি অংশ ০.২৪ মিটারের বন্ধন দ্বারা পৃথক করা হয়েছে। বারান্দার পরিমাপ ০.৪০ মিটার।
পূর্বদিকের কুলুঙ্গিতে চারহাত যুক্ত কার্তিক আছে যার প্রধান ডান হাতে ধনুক ও বামহাতে অভয়মুদ্রা এবং উপরের বাম হাতে নাগপাশ ও ডান হাতে তীর ধরা। উত্তরের কুলুঙ্গিতে চারহাতযুক্ত পার্বতী সিংহের পিঠে বসা যার ডান হাতে অভয়মুদ্রা এবং বামহাতে পদ্ম ধরা। দক্ষিণের কুলুঙ্গিতে চারহাতের গণেশমূর্তি আছে। যার প্রধান বামহাতে লাড়ু এবং অন্যহাতে দাঁত ধরা। উপরে বামহাতে পরশু এবং ডান হাতে অক্ষমালা ধরা। তার মাথায় জটামুকুট।
সিমেন্ট আস্তরণ দেওয়ায় মন্দিরটি দেখতে সাধারণ ধরণের। দরজার চৌকাঠ ১.৯৫ মিটার উঁচু এবং ০.৯০ মিটার চওড়া। মন্দিরটি ধূসর চুনাপাথরে কলিঙ্গ শৈলীতে নির্মিত। 
১৯৮০ সালে স্থানীয় জনগণ মন্দিরটি সংস্কার করে। বর্তমানে মন্দিরটি রক্ষণাবেক্ষণ করে পরিষদ।
দ্য পাইপার অ্যাট দ্য গেটস্ অব ডউন
দ্য পাইপার অ্যাট দ্য গেটস্ অব ডউন () ব্রিটিশ প্রোগ্রেসিভ রক ব্যান্ড পিংক ফ্লয়েডের অভিষেক স্টুডিও অ্যালবাম, এবং প্রাথমিক সদস্য সিড ব্যারেটের নেতৃত্বাধীনে গঠিত একমাত্র অ্যালবাম। অ্যালবামটি, কেনেথ গ্রহামের "দ্য উইন্ড ইন দি উইলোস"-এর সপ্তম অধ্যায় অবলম্বনে নামকরণকৃত, যেখানে ভিক সিং কর্তৃক গৃহীত প্রচ্ছদ ছবি সমন্বিত রয়েছে, যেটি ১৯৬৭ সালের মে থেকে ফেব্রুয়ারি পর্যন্ত রেকর্ডকৃত এবং ৫ আগস্ট ১৯৬৭ সালে মুক্তিপ্রাপ্ত। অ্যালবামটি বিটলস প্রকৌশলী নরম্যান স্মিথ কর্তৃক প্রযোজিত, এবং ১৯৬৭ সালে ইএমআই কলাম্বিয়া কর্তৃক যুক্তরাজ্যে ও যথাক্রমে আগস্ট ও অক্টোবরে টাওয়ার রেকর্ডস কর্তৃক যুক্তরাষ্ট্রে প্রকাশিত।
মার্কিন যুক্তরাষ্ট্রে অ্যালবামটি মুক্তির সময় ব্যান্ডটি যুক্তরাষ্ট্রে সফররত ছিল। যুক্তরাজ্যে, অ্যালবাম থেকে কোনো একক মুক্তি পায় নি, তবে মার্কিন যুক্তরাষ্ট্রে "ফ্লেমিং" গানটি একটি একক হিসাবে প্রকাশিত হয়েছে। অ্যালবামটির ইউএস সংস্করণে একটি পুনর্বিন্যাসিত ট্র্যাক তালিকা রয়েছে, এবং অর্ন্তভূক্ত হয়েছে ইউকে অ-অ্যালবাম একক, "সি এমিলি প্লে"। অ্যালবামের দুইটি গান, "অ্যাস্ট্রোনমি ডোমিন" এবং "ইন্টারস্টেলার ওভারড্রাইভ", ব্যান্ডের লাইভ সেট তালিকায় দীর্ঘমেয়াদী মূলধারার গান হয়ে ওঠে, যখন অন্য গানগুলি লাইভে মুষ্টিমেয় সময়ে সঞ্চালিত হয়।
মুক্তির পর থেকে, অ্যালবামটি শ্রেষ্ঠ সাইকেডেলিক রক অ্যালবামের প্রশংসা পেয়েছে। ১৯৭৩ সালে, এটি ব্যান্ডের দ্বিতীয় অ্যালবাম "এ্যা সোসারফুল অব সিকরেট্‌স"-এর সঙ্গে প্যাকেজ করা হয়েছিল, এবং "দ্য ডার্ক সাইড অব দ্য মুন"-এর সাফল্যের পর ব্যান্ডের প্রাথমিক কাজ নতুন ভক্তদের পরিচয় করানোর জন্য "অ্যা নাইস পেয়ার" হিসেবে মুক্তি পায়। "দ্য পাইপার অ্যাট দ্য গেটস্ অব ডউন"-এর বিশেষ সীমিত সংস্করণগুলি ১৯৯৭ এবং ২০০৭ সালে অ্যালবামটির ত্রিশ ও চল্লিশ তম বার্ষিকী চিহ্নিত করতে প্রকাশিত করা হয়, যথাক্রমে, অতিরিক্ত ট্র্যাক ধারণকারী পরবর্তী মুক্তির সঙ্গে। ২০১২ সালে, "দ্য পাইপার অ্যাট দ্য গেটস্ অব ডউন", "রোলিং স্টোন" ম্যাগাজিনের "সর্বকালের ৫০০ সর্বশ্রেষ্ঠ অ্যালবাম" তালিকায় ভোটের মাধ্যমে ৩৪৭তম স্থানে অকস্থান করে নেয়।
পিংক ফ্লয়েডউৎপাদন
জুলাই ২০০৬ সালে, "বিলবোর্ড", "দ্য পাইপার অ্যাট দ্য গেটস্ অব ডউন"-কে সর্বকালের সেরা সাইকেডেলিক রক অ্যালবাম হিসেবে বর্ণনা করেছে।
পাদটিকা
উদ্ধৃতিসমূহ
কর্ণাটকের জেলাগুলির তালিকা
ভারতের রাজ্য কর্ণাটক ৩০ টি জেলা ও ৪ টি প্রশাসনিক বিভাগে বিভক্ত। ভৌগোলিকভাবে রাজ্যটি ৪ টি অঞ্চলে বিভক্ত: উপকূলীয় কারাবলি বা কানাড়া অঞ্চল; পশ্চিমঘাট পর্বতের অন্তর্গত মালেনাড়ু অঞ্চল; কোলার, বেঙ্গালুরু ও টুমাকুরু সম্বলিত আরে মালেনাড়ু অঞ্চল এবং দাক্ষিণাত্য মালভূমির অন্তর্গত বায়লুসীমে অঞ্চল।
১৯৫৬ খ্রীষ্টাব্দে কর্ণাটক রাজ্য তার বর্তমান আকার লাভ করে। সেই সময়ে ভূতপূর্ব মহীশূর ও কুর্গ রাজ্যের সঙ্গে বম্বে, হায়দ্রাবাদ ও মাদ্রাজ রাজ্যের কন্নড়ভাষী জেলাগুলোকে যুক্ত করে এই নতুন রাজ্যের সৃষ্টি হয়। মহীশূর রাজ্যে দশটি জেলা ছিল: ব্যাঙ্গালোর, কোলার, টুমাকুরু, মাণ্ড্য, মহীশূর, হাসান, চিকমাগালুর, শিমোগা ও চিত্রদুর্গ্‌। ১৯৫৩ খ্রীঃ মাদ্রাজের উত্তরের জেলাগুলো থেকে অন্ধ্রপ্রদেশ রাজ্য গঠনের সময়ে বেল্লারি জেলা মাদ্রাজ থেকে মহীশূর রাজ্যে স্থানান্তরিত হয়। কুর্গ রাজ্য একটি জেলায় পরিবর্তিত হয়। দক্ষিণ কানাড়া জেলা আসে মাদ্রাজ থেকে; উত্তর কানাড়া, ধারওয়াড়, বেলগাউম ও বিজাপুর জেলা আসে বম্বে থেকে; এবং বিদর, গুলবর্গা ও রায়চুর জেলা আসে হায়দ্রাবাদ থেকে। কর্ণাটক রাজ্যের বর্তমান নামকরণ হয় ১৯৭৩ খ্রীঃ।
১৯৮৯ খ্রীঃ ব্যাঙ্গালোর জেলা থেকে ব্যাঙ্গালোর গ্রামান্তর জেলাকে বিচ্ছিন্ন করা হয়।
আইএনএস কদমত (পি২৯)
আইএনএস কদমত (পি ২৯) জাহাজটি প্রকল্পটি ২৮ এর অন্তর্গত ২০০৮ সালের ২৪ শে জুন কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেট কর্তৃক ভারতীয় নৌবাহিনীর জন্য নির্মিত চারটি এন্টি-সাবমেরিন যুদ্ধ-জাহাজের দ্বিতীয়টি। ভারতীয় নৌবাহিনীর পূর্বাঞ্চলীয় নৌ কমান্ডে জাহাজটি অন্তর্ভুক্ত হয়েছে।
"আইএনএস কাডমট"কে ভারতের লক্ষা দ্বীপুঞ্জের অন্তর্গত কদমত দ্বীপের নামে নামকরণ করা হয়েছে এবং তার পূর্বসূরি আইএনএস কদমত (পি৭৮) এর উত্তরাধিকার বহন করেছে, যা ২৩ ডিসেম্বর ১৯৬৮ থেকে ৩০ নভেম্বর ১৯৯২ সাল পর্যন্ত ২৪ বছর ধরে নৌবাহিনীতে সেবা করেছে। ২৫ অক্টোবর ২০১১ সালে তৎকালীন ডিফেন্স মন্ত্রী এম এম পল্লাম রাজুর স্ত্রী মমতা পল্লাম রাজু জাহাজটির উদ্ভোদন করেন। ২৬ নভেম্বর ২০১৫ সালে ভারতীয় নৌবাহিনীর কাছে জাহাজটি হস্তান্তর করা হয় এবং ৭ জানুয়ারি ২০১৬ সালে নৌবাহিনীর প্রধান অ্যাডমিরাল আর কে ধাউন জাহাজটিকে বিশাখাপত্তনমের নৌঘাটিতে মোতায়েন করেন।
এএনএস কদমতের প্রধান ভূমিকাটি হল সাবমেরিন যুদ্ধবিরোধী, শত্রু সাবমেরিন আক্রমন থেকে বন্দীদের এবং বন্দরে জাহাজ রক্ষা করার। প্রায় ৯০ শতাংশ জাহাজ যন্ত্রাংশ দেশীয় এবং নৌ-এর অভ্যন্তরীণ সংগঠন, নৌ-নকশা অধিদপ্তর দ্বারা তৈরি করা হয়েছে যন্ত্রাংশ গুলি এবং ভারতের তৈরি উচ্চ গ্রেড স্টিল (DMR 249A) ব্যবহার করে নির্মিত হয়েছে আইএনএস কদমত।
এটি জলের মধ্যে বিকিরণকৃত জলীয় শব্দ নিম্ন স্তরের সৃষ্টি করে যার ফলে জাহাজটিকে সনাক্তকরণের সম্ভাবনাকে হ্রাস করে। এটি একটি এন্টি-বিমান বন্দুক, টর্পেডো এবং রকেট লঞ্চার সহ বিভিন্ন বৈশিষ্ট্য সহ সজ্জিত। এ জাহাজটি ইতোমধ্যে প্রাথমিক সতর্কতা, ন্যাভিগেশন এবং ফায়ার কন্ট্রোল রডার রয়েছে যা ডুবোজাহাজ সেন্সর এবং ইন্টিগ্রেটেড কমিউনিকেশন এবং ইলেকট্রনিক ওয়ারফায়ার সিস্টেম ছাড়াও।
এএসডব্লু (ASW)- সমন্বিত যুদ্ধ ব্যবস্থা চারটি ভারী টর্পেডো টিউব লঞ্চার এবং ১২-ব্যারেলড আরবিইউ৬০০০ (RBU6000) রকেট গভীরতা চার্জ লঞ্চারের একটি জোড়া রয়েছে যা লার্সেন অ্যান্ড টুব্রোর দ্বারা গঠিত বিভিন্ন নকশার উন্নতির অন্তর্ভুক্ত। স্থানীয়ভাবে উন্নত মরিচ অ্যান্টি-টর্পেডো দোভাষী সিস্টেম ইনস্টল করা হয়েছে কিনা তা জানা যায় না। অগ্নি-নিয়ন্ত্রণ ব্যবস্থা হল ভারত ইলেক্ট্রনিক আইএসি মডেম সি সিস্টেম। জাহাজটি হুমেসা-এন.জি. ধন-মাউন্ট সোনার দিয়ে সজ্জিত হলেও একটি অ্যাটলাস ইলেকট্রনিকিক টাওয়ার অ্যারের সোনার সেট যথাক্রমে লাগানো হবে। জাহাজটি উল্লম্ব লঞ্চ পৃষ্ঠ-টু-এয়ার মিসাইলগুলির সাথে লাগানো হবে।
একটি 'এক্স' আকৃতির হুল ফর্ম, বালি মাউন্ট ইঞ্জিন এবং একটি আইআর (IR) দমন সিস্টেমের কারণে কদমতের একটি কম রেডিও, অ্যাকোস্টিক, চুম্বকীয় এবং ইনফ্রা লাল (আইআর) স্বাক্ষর রয়েছে। ইআর দমন সিস্টেম জাহাজ দ্বারা নির্গত তাপ হ্রাস করে যার ফলে ইনফ্রারেড স্বাক্ষর হ্রাস করা হয় যাতে ক্ষেপণাস্ত্রগুলির চাহিদা মেটানোর জন্য জাহাজকে রক্ষা করা যায়। এটি ভারতীয় নৌবাহিনীর একটি অত্যন্ত উন্নততর যুদ্ধক্ষেত্র হিসেবে ব্যবহৃত পারমাণবিক, জৈবিক ও রাসায়নিক যুদ্ধের এলাকাগুলির মধ্যে কাজ করতে সক্ষম হবে।
মুহাম্মাদের সমালোচনা
মুহাম্মাদের সমালোচনা সপ্তম শতাব্দী থেকেই শুরু হয়, যখন আরবের অমুসলিমরা মুহাম্মাদকে তার একেশ্বরবাদ প্রচারের জন্য সমালোচনা করতেন। মধ্যযুগে খ্রিস্টানরা তার প্রচার করা মতাদর্শগুলোকে খ্রিস্টানবাদে নকল এবং/অথবা শয়তান দ্বারা প্রভাবিত বলে মন্তব্য করে। পরবর্তী সমালোচনাগুলোর মধ্যে ছিলো মুহাম্মাদের নিজেকে নবী হিসেবে দাবীর সততা, তার নৈতিকতা, তার অধীনস্থ দাসী, শত্রুদের সঙ্গে তার আচরণ, তার বিয়েসমূহ, তার মতবাদসমূহের বিশ্লেষণ এবং তার মনস্তাত্ত্বিক অবস্থা।
ইবনে আল-রাওয়ান্দি, আল-মা’আরি এবং আবু ইসা আল-ওয়ারাক বিখ্যাত ছিলেন ধর্মের সমালোচক হিসেবে যারা মুহাম্মাদের নৈতিকতার সমালোচনা করেছিলেন।
মধ্যযুগে ইহুদীরা মুহাম্মাদকে হিব্রু ভাষায় "হা-মেশুগ্গাহ্" যার অর্থ হচ্ছে পাগল বলে অভিহিত করতেন। শব্দটি মুহাম্মাদের ক্ষেত্রে বলা হত তার কর্মকাণ্ড দেখে।
মুহাম্মাদের মৃত্যুর অল্প কিছু কাল পর আরব অঞ্চলের খ্রিষ্টানরা মুহাম্মাদকে মিথ্যা নবী এবং রক্তপিপাসু বলে দাবী করেন।
জন অব দামাস্কাস (৬৭৬-৭৪৯) নামের এক ব্যক্তি মুহাম্মাদের কুরআন বিষয়ে বলেছিলেন যে, ওটি হচ্ছে বাইবেলের নকল। আরো বহু খ্রিষ্টান ধর্মগুরু মুহাম্মাদকে খুনী, ভণ্ড এবং নারীসক্ত পাগল বলে অভিহিত করতেন, তারা তাকে যীশুবিরোধী শয়তান বলে যীশুর অনুসারীদেরকে সতর্ক থাকতে বলতেন।জন অব দামাস্কাস তার 'ফাউন্ট অব উইসডোম' বইয়ের দ্বিতীয় অধ্যায় 'কনসার্নিং হেরেসিয' এ খ্রিস্টান এবং মুসলিমদের অনেক বর্ণনা করেন। অধ্যায়টিতে জন মুহাম্মাদকে মিথ্যা নবী এবং একজন যীশুবিরোধী বলেন।
মালিক (দ্ব্যর্থতা নিরসন)
মালিক দ্বারা বোঝানো পতে পারে:
মাহাবুব আলম চাষী
মাহাবুব আলম চাষী (১৯২৭ - ১৯৮৩) হলেন বাংলাদেশের একজন প্রখ্যাত সমাজকর্মী এবং সরকারি কর্মকর্তা। তিনি ১৯৭১ সালের অস্থায়ী বাংলাদেশ সরকারের পররাষ্ট্র সচিব হিসাবে স্বাধীনতা যুদ্ধেও অবদান রেখেছেন। জাতির জনক বঙ্গবন্ধু শেখ মুজিবুর রহমান হত্যাকান্ডে অন্যতম ষড়যন্ত্রকারী হিসাবে তাকে চিহ্নিত করা হয়। পল্লী উন্নয়নে অনন্য সাধারণ অবদানের জন্য ১৯৭৭ সালে তাকে “স্বাধীনতা পুরস্কার” প্রদান করা হয়।
সিএসপি কর্মকর্তা মাহাবুব আলম ৫০'এর দশকে ওয়াশিংটনস্থ পাকিস্তান দূতাবাসে কর্মরত ছিলেন এবং ১৯৬৭ সালে পাকিস্তানের পররাষ্ট্র দপ্তরের চাকুরী হতে ইস্তফা দেন।
পল্লী উন্নয়নে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “পল্লী উন্নয়নে স্বাধীনতা পুরস্কার” প্রদান করা হয়।